
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

Nr. 61041/26.10.2026
                                                                                   



 PROIECT 

HOTĂRÂREA NR. ............................

privind concesionarea prin licitație publică a unui teren în suprafață de 1455 mp, aparținând domeniului public al Municipiului Satu Mare, situat în intravilanul municipiului, la intersecția străzii Careiului cu b-dul Cloșca
Consiliul Local al Municipiului Satu Mare, 

Având în vedere cererea de concesionare a terenului depusă SC ARCRIS PROJECT DEVELOPMENT SRL prin administrator Cazimir Cristian Ștefan, înregistrată la Primăria Municipiului Satu Mare, sub nr. 70970/03.12.2025, 


Analizând proiectul de hotărâre înregistrat sub nr. ___________, referatul de aprobare al inițiatorului înregistrat sub nr. 61042/26.10.2026, raportul de specialitate comun al directorului executiv al Direcției Patrimoniu și Serviciului Patrimoniu Concesionări Închirieri și al directorului executiv al Direcției economice înregistrat sub nr. 61044/26.10.2026, raportul de specialitate al Serviciului Juridic înregistrat sub nr. 61051/26.10.2026 și avizele comisiilor de specialitate ale Consiliului Local Satu Mare,

Luând în considerare prevederile:

· art. 136 alin. (1) și alin. (4) din Constituția României, republicată, 
· art. 551 pct.8, art.554, art. 866, art. 871- art.873 din Codul civil,
· art. 87 alin. (5), art.108 lit. b), Secțiunea a 3-a. Concesionarea bunurilor proprietate publică, art. 297 alin.(1) lit.b), art. 302-331 și următoarele din O.U.G. nr. 57/2019 privind Codul administrativ, cu modificările și completările ulterioare, 

· art. 18 lit. e), art. 127 alin. (1), 128 alin. (1), art. 129, art. 130 alin. (1) lit. a) și alin. (6) din Anexa la Ordinul nr. 600/2023 privind aprobarea Regulamentului de avizare, recepție şi înscriere în evidențele de cadastru şi carte funciară, 

· art. 10 alin. (2), art. 24 și art. 25 alin. (2) din Legea nr. 7/1996 a cadastrului şi publicității imobiliare, republicată, cu modificările şi completările ulterioare, 
· Hotărârea Consiliului Local al Municipiului Satu Mare nr. 332/18.12.2025 privind aprobarea demarării procedurii în vederea concesionării prin licitație publică, a unei suprafețe de 1455 mp, din imobilul teren identificat cu nr. cadastral 185751 Satu Mare, situat în Satu Mare, la intersecția străzii Careiului cu b-dul Cloșca,

· Hotărârea Consiliului local al Municipiului Satu Mare nr.122/28.05.2026 privind atestarea inventarului care alcătuiesc domeniul public al municipiului Satu Mare, județul satu Mare,
· Avizul nr. 3511/21.09.2026 emis de Administrația Națională a Rezervelor de Stat și Probleme Speciale,
· Certificatul de Urbanism nr. 492/29.06.2026,

· Raportul de evaluare nr. 1147/29.06.2026 înregistrat la Primăria municipiului Satu Mare sub nr.39752/01.07.2026, întocmit de SC IDT Evaluare 2012 SRL, prin persoană fizică autorizată Avram Alina Delia,
Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul art. 129 alin. (2) lit.c), alin. (6) lit. b), art.139 alin. (2) și art.196, alin. (1) lit.a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta:

H O T Ă R Â R E

Art. 1. Se însușește lucrarea de specialitate denumită ”Plan de amplasament şi delimitare a imobilului cu propunere de dezlipire”, vizată de O.C.P.I. Satu Mare sub nr. 104677/20.10.2026, întocmită de persoană fizică autorizată A.N.C.P.I. – ing.Ionuț - Nicușor Uglean, care face parte integrantă din prezenta hotărâre și constituie ANEXA nr. 1.


Art. 2. Se aprobă dezlipirea imobilului teren înscris în CF 185751 Satu Mare cu nr. cad. 185751 Satu Mare, în suprafață de 3200 mp, după cum urmează:

-  Lot.1 – nr. cad. 194170 în suprafață de 1455 mp;  

-  Lot.2 – nr. cad. 194171 în suprafață de 1745 mp.

Art. 3. Se dispune O.C.P.I. Satu Mare înființarea de coli de carte funciară  și înscrierea în evidențele CF a celor aprobate în articolul precedent.


Art. 4. Se aprobă studiul de oportunitate al concesiunii prin licitație publică a Lotului 1– nr. cad. 194170  în suprafață de 1455 mp, situat în municipiul Satu Mare, rezultat ca urmare a dezlipirii aprobate la art. 2 și care constituie ANEXA nr.2 la prezenta hotărâre.

Art. 5. Se însușește raportul de evaluare întocmit de societatea IDT 2012 SRL, prin evaluator autorizat ANEVAR Avram Alina Delia, care constituie ANEXA nr. 3 la prezenta hotărâre.

Art. 6. (1) După primirea avizului Statului Major al Apărării, din cadrul Ministerului Apărării Naționale, solicitat prin adresa nr.59634/19.10.2026, se va demarara procedura de concesionare prin licitație publică a  Lotului 1 – nr. cad. 194170 în suprafață de 1455 mp, aparținând domeniului public al Municipiului Satu Mare, situat în intravilanul municipiului, la intersecția străzii Careiului cu     b-dul Cloșca, rezultat ca urmare a dezlipirii aprobate la art. 2. 

(2) Nivelul redevenței va fi de 7,12 euro/mp/an, respectiv 10.359,60 euro/an, - limita minimă de la care va porni licitația, echivalentul în lei la cursul BNR din ziua publicării anunțului.

(3) Durata concesiunii va fi de 25 (douăzeci și cinci) de ani începând cu data semnării contractului de concesiune.

Art. 7. Garanția de participare la licitație se stabileşte în sumă fixă de 1000 lei, depusă în contul concedentului, anterior depunerii ofertei.

Art. 8. Se aprobă documentația de atribuire (caiet de sarcini, fișa de date a procedurii, contractul-cadru, formulare/modele documente) conform ANEXEI nr. 4 care constituie parte integrantă din prezenta hotărâre.

Art. 9. Componenţa Comisiei de evaluare a ofertelor depuse va fi aprobată prin dispoziţia primarului municipiului Satu Mare, cu respectarea prevederilor art. 317 din OUG nr. 57/2019 privind Codul administrativ, cu modificările și completările ulterioare.
Art. 10.  Contractul de concesiune va fi încheiat numai după împlinirea unui termen de 20 de zile calendaristice de la data realizării informări ofertanților cu privire la atribuirea contractului de concesiune.

Art. 11. Cu ducerea la îndeplinire a prezentei hotărâri se încredințează Primarul municipiului Satu Mare și Direcția Patrimoniu - Serviciul Patrimoniu Concesionări Închirieri din cadrul Aparatului de specialitate al Primarului municipiului Satu Mare.

Art. 12. Prezenta hotărâre se  comunică:

· Instituției Prefectului - județul Satu Mare;
· Primarului municipiului Satu Mare;

· Directorului executiv al Direcției Patrimoniu;

· Serviciului Patrimoniu Concesionări Închirieri;
· Se publică în Monitorul Oficial Local al Municipiului Satu Mare.

